Alexandru Ioan Cuza
Store norske leksikon,Historie,Verdens historie og samtidshistorie,Europa,Romanias historie
Alexandru Ioan Cuza var en rumensk politiker og fyrste i Moldova og Valakia (fra 1862 slått sammen til Romania) fra 1859 til 1866.
Cuza vokste opp i Paris, der han ble medlem av en rumensk frihetsbevegelse mot Det osmanske rikets overherredømme. Fra 1848 var han en av lederne for revolusjonsbevegelsen i Moldova, og i 1859 ble han valgt til fyrste av de forente fyrstedømmer Moldova og Valakia. I 1862 ble fyrstedømmene sammensluttet i en stat, Romania (til 1877 formelt under den tyrkiske sultanens overhøyhet), og Cuza ble landets første fyrste. Han gjennomførte betydelige reformer, og grunnla universiteter i Iasi og Bucureşti. I 1866 ble han styrtet etter en lengre konflikt med høyadelen og den ortodokse kirke. Les mer i Store norske leksikon februarrevolusjonen Romanias historie